પંજાબમાં આવનારી ચૂંટણીઓને અનુલક્ષીને ભાજપે કેન્દ્રીય રાજ્યમંત્રી વિજય સાંપલાને પક્ષના પ્રમુખ બનાવ્યા છે. તેઓ રવિદાસિયા દલિત સમુદાયમાંથી આવે છે. તેમણે સરપંચના પદથી પોતાની રાજકીય કારકિર્દીની શરૂઆત કરી હતી. હોશિયારપુરની અનામત બેઠક પર ભાજપની ટિકિટ લઈ તેઓ ચૂંટણી લડયા હતા અને લોકસભામાં પ્રવેશ મેળવ્યો હતો. ભાજપે પંજાબમાં દલિત કાર્ડ ખેલીને અકાલીઓને નારાજ કર્યા હોવાનું કહેવાય છે, કારણ કે પંજાબના દલિતો અત્યાર સુધી અકાલીઓ સાથે રહ્યા છે. જોકે, હવે આમ આદમીની પાર્ટી પણ પંજાબમાં પોતાનું સ્થાન મજબૂત કરવા કોશિશ કરી રહી છે. તેની નજર પણ દલિત વોટ્સ પર છે.